**TÁJÉKOZTATÓ**

**Átfogó fokozatú sugárvédelmi szakértői kiegészítő képzés**

**Időpont: 2025. december 4-8.**

**Szóbeli és írásbeli vizsga napja: 2025. december 11.**

***Jelentkezési határidő: 2025. november 16.***

## Általános információk:

|  |  |
| --- | --- |
| Tanfolyam szervezője: | Pécsi Tudományegyetem Általános Orvostudományi kar a Nemzeti Népegészségügyi Központ együttműködve |
| Tanfolyamigazgató: | Dr. Sáfrány Géza, MTA Doktora, PhD, főosztályvezető főorvos |
| Tanfolyamfelelős: | Kis Enikő, biológus |
| Tanfolyam adminisztrátor: | Susorányi Tünde NóraTel: +36 30 915-6228; 06 1 896 0126e-mail: susoranyi.tunde@nngyk.gov.hu |
| Helyszín: | Nemzeti Népegészségügyi Központ – Sugárbiológiai és Sugáregészségügyi Főosztály1097 Budapest, Albert Flórián út 3/a, Fsz. könyvtár |
| Weboldal: | www.nnk.gov.hu |
| Díj: | **66 000 Ft** (*ÁFA mentes*) |
|  |  |

Az átfogó fokozatú sugárvédelmi Szakértői kiegészítő tanfolyam **jelenléti formában** kerül megtartásra.

## Számlázás és díjfizetés

A számlát a **tanfolyam elvégzését követően** kipostázzuk. Kérjük, hogy a kapott számlát mielőbb kiegyenlíteni szíveskedjenek! Tájékoztatjuk a résztvevőket, hogy a tanfolyam sikeres elvégzéséről szóló **bizonyítványt csak akkor postázzuk, ha a tanfolyam díja kiegyenlítésre kerül, és azt a hallgató igazolja (átutalásról szóló banki kivonat csatolása).**

## Jelentkezési feltétel

A képzés bemeneti feltétele: középfokú iskolai végzettség.

**Az átfogó fokozatú sugárvédelmi szakértői kiegészítő képzés jelentkezési feltételei**

* **A korábbi átfogó fokozatú sugárvédelmi képzettséget igazoló bizonyítvány bemutatása**
* **Az olvashatóan és hiánytalanul (az útmutató szerint) kitöltött jelentkezési lap!**

## A tanfolyam időtartama és vizsgainformációk

**A tanfolyam időtartama 3 nap, összesen 16 óra + vizsga.** A tanórák 45 percesek.

A tanfolyam írásbeli és szóbeli vizsgával zárul, sikeres elvégzéséről bizonyítványt állítunk ki.

Az írásbeli tesztvizsga 30 db feleletválaszadós kérdésből áll, 20 általános, 10 db szakirányos (*2 szakirány esetén 20 kérdés*). Sikeres vizsgához legalább 70%-os eredményt kell elérni az írásbeli teszten. Szóbeli vizsgára csak az bocsátható, aki sikeresen teljesítette az írásbeli vizsgát.

Az aktuálisan érvényben lévő írásbeli kérdések és a szóbeli tételek elérhetőek az OAH oldalán. <https://www.haea.gov.hu/web/v3/OAHPortal.nsf/web?openagent&menu=02&submenu=2_12>

## Képzési célcsoport

A *2/2022. (IV. 29.) OAH rendeletben* foglaltak szerint az átfogó fokozatú sugárvédelmi képesítés mellett sugárvédelmi **szakértői kiegészítő képzettséggel** is kell rendelkezniük azoknak, akik

1. sugárveszélyes munkahelyek kialakításának sugárvédelmét vagy a már engedélyezett sugárvédelmi rendszer hatósági engedélyezéshez köthető átalakítását tervezik, vagy
2. egyéb sugárvédelmi szakértői tevékenységet folytatnak.

## Segédanyagok

Tanfolyam ábraanyagát a hallgatók **a képzés ideje alatt** ingyenesen letölthetik honlapunkról.

Az elérési linket a résztvevők az első tanfolyami napon kapják meg emailben. Az előadások ábraanyagai fokozatosan kerülnek feltöltésre, de legkésőbb az utolsó oktatási nap végéig felkerülnek.

## Szakirányválasztás

Az átfogó fokozatú sugárvédelmi szakértői kiegészítő képzés jelenleg 2 db szakirány elérhető:

* Egészségügy alkalmazások, beleértve az oktatást és a kutatást
* Nukleáris és egyéb ipari alkalmazások, beleértve az oktatást és a kutatást

Egyet kötelező választani (célszerű a munkakörhöz igazodót), viszont a tanfolyamrésztvevők mindkettőt is elvégezhetik , ezért külön díjat nem számolunk fel.

## A tanfolyam helyszíne

A tanfolyam új helyszíne: 1097 Budapest, Albert Flórián út 3/a, fszt. Könyvtár.

A tanfolyam helyszínén szállást, ill. étkezést biztosítani sajnos nem tudunk.

Amennyiben személygépkocsival tervezik látogatni az előadásokat, tájékoztatjuk önöket, hogy parkolóhelyet nem tudunk biztosítani, viszont a környéken van lehetőség a parkolásra.

## Adatkezelési tájékoztató

Az NNGYK weblapján található adatkezelési tájékoztató: (<https://www.nnk.gov.hu/index.php/adatkez>)

Az átfogó fokozatú sugárvédelmi szakértői kiegészítő képzés során kezelt adatokat bizalmasan kezeljük és tároljuk, harmadik fél számára nem adjuk ki. A vizsgabizonyítványok scannelt másolatait archiváljuk, így a rajta lévő adatokat határozatlan ideig tároljuk. A jelentkezési lapon megadott adatokat kötelező adatszolgáltatáshoz használjuk fel:

* Felnőttképzési és Adatszolgáltatási Rendszerben történő bejelentéshez (*2013. évi LXXVII. törvény a felnőttképzésről* és *11/2020. (II. 7.) Korm. rendelet a felnőttképzésről szóló törvény végrehajtásáról* jogszabályok alapján)
* Országos Atomenergia Hivatal számára elkészített vizsgajegyzőkönyvhöz (*2/2022 (IV. 29.). OAH rendelet* alapján),
* A vizsgabizonyítvány kiállításához.

**Jelentkezési lap kitöltésének útmutatója:**

**Bizonyítvány kiállításához szükséges adatok:**

Legmagasabb iskolai végzettségi szint:

*(pl: 8 általános, szakközépiskola/szakgimnázium, szakiskola, szakmunkásképző, érettségi, technikum, főiskola, egyetem stb.)*

*Tevékenység szakága:*

 *(Formális iskolarendszerű oktatásban megszerzett végzettség Pl: környezetmérnök, fogorvos, közgazdász, autószerelő, gépésztechnikus, informatikus, ápolónő. Amennyiben nincs szakmai képesítés csak pl: érettségi, akkor kérem, azt írja be ide is.)*

Választott sugárvédelmi szakirány (egészségügy, nem nukleáris ipari alkalmazások):

*Az Átfogó fokozatú sugárvédelmi* ***Szakértő****i kiegészítő tanfolyamon intézményünk jelenleg két szakirányt oktat egészségügyi alkalmazások; nukleáris és egyéb ipari alkalmazások szakirányt. Mindkét szakirány elvégezhető, külön díjat nem számolunk fel. Kérem, aláhúzással jelezze, melyik szakirányt (vagy mindkettőt) választja.*

Tevékenységi köre:

(*Jelenleg betöltött pozíciója a munkahelyén*)

A bizonyítvány postázási név:

A bizonyítvány postázási címe:

Átfogó fokozatú sugárvédelmi képzésen szerzett bizonyítványának száma:

*Átfogó fokozatú sugárvédelmi Szakértői kiegészítő tanfolyamon csak az vehet részt, aki rendelkezik 5+1 évnél nem régebbi átfogó fokozatú sugárvédelmi képzettséget igazoló bizonyítvánnyal. A bizonyítvány szám egy OSSKI/OKI/OKK/NNK bizonyítvány esetében a dokumentum tetején található törzskönyvi szám. Amennyiben máshol szerezte előző sugárvédelmi képzettségét, kérem, csatolja a jelentkezési lappal együtt emailben*

Átfogó fokozatú sugárvédelmi képzésen szerzett bizonyítvány kiállításának dátuma:

*Az átfogó fokozatú sugárvédelmi képzettség megszerzésnek ideje nem lehet 2017.10.16.-nál korábbi. Amennyiben a fent említett dátumnál korábban kiállított bizonyítvánnyal rendelkezik, ismét el kell végeznie a két hetes átfogó fokozatú sugárvédelmi ismereteket nyújtó kötelező tanfolyamot, amely intézményünknél legközelebb (2023 szeptember) után 2024 tavaszán lesz elérhető.*

**3. A munkahely adatai:**

Munkahely neve:

Címe: *Hivatalos, bejelentett cím*

**4. A számla kiállításához szükséges adatok:**

*(amennyiben valamilyen okból kifolyólag ön finanszírozná saját részre a képzést, arra is van lehetőség, ebben az esetben az alábbiakban a saját számlázási adatait kell megadnia)*

Számlafizető neve:

Címe: Postacíme:

Adószáma (*Magánszemélyként adóazonosító jel*):

Bankszámlaszáma:

**Aláírásával elfogadja a tanfolyam feltételeit és az adatkezelési szabályzatunkat, az aláírása nélkül a jelentkezés érvénytelen.**